*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*142. számú előterjesztés*

Bátaszék Város Önkormányzat Képviselő-testületének 2024. szeptember 18-án

15 órakor megtartandó ülésére

Tájékoztató a BÁT-KOM 2004 Kft. 2024. évi üzleti tervének első féléves teljesüléséről

|  |
| --- |
| **Előterjesztő:** Pap Péter ügyvezető  **Készítette**: Pap Péter ügyvezető    **Törvényességi ellenőrzést végezte:** --------------------------------  **Tárgyalja:**  Pénzügyi és Gazdasági Bizottság 2024. 09. 17.  Felügyelő Bizottság: 2024. 09. 12. |

**Tisztelt Képviselő-testület!**

A gazdasági társaság ez évi üzleti tervét az elmúlt év decemberében fogadta el a tulajdonos. A feladat területek tekintetében változások következtek be. Új feladatként tervezésre került az ingatlan üzemeltetés, melynek egy része a közfeladat ellátási szerződés keretében, másik része szolgáltatási szerződés keretében történik. Ezen a területen a nem ismert gazdasági tényezők miatt takarékos gazdálkodást terveztünk, és folytatunk. Az energia árak kedvezőbbek az elmúlt évekhez viszonyítva, de a nem lakossági fogyasztók tekintetében nagyon jelentősen megemelkedtek a kapacitás díjak. A vízdíjak tekintetében az év elejétől szintén a nem lakossági fogyasztók körében nagyon jelentős emelkedés következett be. Az üzleti terv készítése idején ezek a tények nem voltak ismertek számunkra, így a tervben nem is szerepelnek.

Az év első részében rendkívüli gazdasági esemény nem történt, feladatainkat nagyrészt az üzleti tervben meghatározottak szerint végeztük.

A város fenntartás területén átlagos szinten jelentkeztek a feladatok az átlagosnál jóval kevesebb csapadék okán. A zöldterület karbantartás területén teljes mértékben teljesítettük a szerződésben meghatározott feladatainkat. A gyenge tél kedvezően hatott a helyi közutak állapotára, kátyúzási feladataira.

A takarítás tekintetében a jelentős dolgozói mobilitás nehezítette a feladatellátást, de a jelentős alkalmi foglalkoztatással meg tudtuk oldani a feladatokat, köztük a létszámleépítést, mivel az iskolákban félévtől már nem takarítunk.

A sportpálya üzemeltetés tekintetében az üzleti tervben meghatározottak szerint történt a feladat ellátás. A meghatározott időben a fenntartás átkerült a BSE kezébe.

A sportcsarnok üzemeltetésnél a csökkentett nyitvatartási idő ellenére is teljesíteni tudjuk a felmerült igényeket

Az építési tevékenység területén időarányosan, és a lehetőségeink szerint teljesítettük a feladatokat. Ezen a területen 2 fő kőműves foglalkoztatása megszűnt. Az ide tervezett forrásokat átcsoportosítottuk útjavítási feladatokra. Ezen a területen rendkívül nehéz az alvállalkozók bevonása.

Az uszoda üzemeltetése területén a gáz és villany kiadások a tervhez közeli képet mutatnak, de a vízdíjak jelentősen meghaladják a tervezett mértéket. A tervezett 3.800 E Ft-tal szemben 8.000 E Ft-ra várjuk az évi költségeket. A hőszivattyúk folyamatosan működnek, komolyabb meghibásodások a légtechnika rendszerében jelentkeztek. A légtechnika vezérlőrendszerének felújítására vonatkozó ajánlat folyamatban van.

Elmaradt energiaszámlát a két évvel korábbi időszakra vonatkozóan várunk.

A második félév működésére vonatkozóan a rendelkezésünkre álló adatok alapján nem javasolom az üzleti terv módosítását. Az október 31. napjával záródó 1-10. havi beszámoló eredménye alapján célszerű az üzleti terv aktualizálása.

Kérem a Tisztelt Képviselő-testületet, hogy a féléves beszámolót elfogadni szíveskedjen.

**H a t á r o z a t i j a v a s l a t :**

**BÁT-KOM 2004. Kft. 2024. évi féléves beszámolójának elfogadására**

Bátaszék Város Önkormányzatának Képviselő-testülete, mint a BÁT-KOM 2004. Kft tulajdonosa - e jogkörében eljárva - a Kft. 2024. évi féléves beszámolóját elfogadja.

*Határidő:* 2024. szeptember 30.

*Felelős:* dr. Firle-Paksi Anna aljegyző

(a határozat megküldésért)

*Határozatról értesül:* BÁT-KOM 2004. Kft.

Bátaszéki KÖH pénzügyi iroda

irattár